Document ID: 32004R0029

Kommissionens forordning (EF) nr. 29/2004
af 8. januar 2004
om vedtagelse af kendetegnene i ad hoc-modulet for 2005 om forening af arbejds- og familielivet, der er omhandlet i Rådets forordning (EF) nr. 577/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af det europæiske Fællesskab,
under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet(1), særlig artikel 4, stk. 2, og
ud fra følgende betragtninger:
(1) Kommissionens forordning (EF) nr. 246/2003(2) om vedtagelse af programmet for ad hoc-moduler for perioden 2004-2006 til brug for stikprøveundersøgelsen indeholder et ad hoc-modul om forening af arbejds- og familielivet.
(2) I overensstemmelse med artikel 4, stk. 2, i forordning (EF) nr. 577/98 skal den detaljerede liste over de oplysninger, der skal indsamles som led i et ad hoc-modul, vedtages mindst 12 måneder inden begyndelsen af den for dette modul fastsatte referenceperiode.
(3) Der er behov for omfattende og sammenlignelige data om forening af arbejds- og familielivet som omtalt i EU's ligestillingsmålsætninger vedrørende beskæftigelsen, der indgår i de af Rådet den 22. juli 2003(3) vedtagne beskæftigelsesretningslinjer med den specifikke retningslinje om ligestilling.
(4) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
Den detaljerede liste over oplysninger, som i 2005 skal indsamles til ad hoc-modulet, er indeholdt i bilaget til denne forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. januar 2004.

Labels: 12
0
9